
Midtre Gauldal kommune							Rognes, 30.07.26.
v/ Ola Halvor Seeberg Nygård
Rørosveien 11
7290 Støren

Deres ref: 2026/1765-2


Klage over avslag om bygging av landbruksvei – gnbr  67/1.



Det klages på vedtak om avslag på bygging av landbruksvei – gnbr 67/1.  

Kommunaldirektøren hevder at: 

«Kommunen har ikke praktisert, eller har hjemmel til å godkjenne landbruksveier for en driftsteknisk framtid vi ikke kjenner. Kommunen vurderer nytten i dag og noen år fram i tid. Skogbrukets infrastruktur med tenkt skognytte etter 20 – 30 år, vil måtte vurderes, og eventuelt bygges når reell nytte oppstår.»

En tenkt skognytte på 20- 30 år er et alt for kort intervall når en vet at et omløp i skogbruket er 80- 120 år alt etter bonitet, og en vei vil ikke gå ut på dato. 

Hvis en ikke kan fatte vedtak med bakgrunn i en framtid vi kjenner hva vil skje med nyutviklingen da.  

Klimaendringene er ikke vurdert av kommunedirektøren i forhold til skogens økte produksjonsevne og behovet for vei. Her er det ikke snakk om å øke utbredelsen av skog, men å øke skoggrunnens produksjonsevne gjennom planting, ungskogpleie, tynning og sluttavvirkning. For å kunne få til en rasjonell gjennomføring av dette er det helt nødvendig å ha enkel adkomst til teigene gjennom en vei. Med bakgrunn i dette vil veiens nytte være 100 år i første skogomløp og ikke 20-30 år som vedtaket er fattet ut fra.   

Som nevnt tidligere har neste generasjon kommet inn på skoglinja på Steinkjer og vil satse på en jobbframtid innen skogbruket. Vi vet at vår ide om skogreisning i dette området ikke er noe mange ville gjort , men med klimaendringene og en skoggrense som stadig kryper høyere vil dette prosjektet garantert gi avkastning på sikt. Alle kant sonene vil fortsatt opprettholdes, men det totale avvirkningsvolumet i teigen vil mangedobles. 


Slik jeg leser avslaget er den eneste grunnen til det at en vei ikke vil gi en stor nok økonmisk gevinst til å gi byggetillatelse. Etablering av vinterveier og kavellegging koster også tid og penger og jeg har vurdert at det er bedre økonomi i å legge disse ressursene i en permanent vei enn inn dette.
  
Det må også nevnes at veien bygges av meg, på egen eiendom, med egne ressurser uten at det påvirker noen andre.  

Med vennlig hilsen


[bookmark: _GoBack]Halvor Bonesvoll


image1.png




